CELEX: E2019J0006
Language: fi
Date: 2020-05-04 00:00:00
Title: Tuomioistuimen tuomio, annettu 4 päivänä toukokuuta 2020, asiassa E-6/19 Rikosoikeudenkäynti, jossa vastaajina ovat H ja I (Asetus (EY) N:o 561/2006–13 artiklan 1 kohdan m alakohta – Rahaa ja/tai arvoesineitä kuljettavat erikoisajoneuvot – Tyhjänä ajo – Saattoajoneuvot) 2020/C 283/04

27.8.2020   
            
            
               FI
            
            
               Euroopan unionin virallinen lehti
            
            
               C 283/4
            
         
      TUOMIOISTUIMEN TUOMIO,
      annettu 4 päivänä toukokuuta 2020,
      asiassa E-6/19
      Rikosoikeudenkäynti, jossa vastaajina ovat H ja I
      
         
            (Asetus (EY) N:o 561/2006–13 artiklan 1 kohdan m alakohta – Rahaa ja/tai arvoesineitä kuljettavat erikoisajoneuvot – Tyhjänä ajo – Saattoajoneuvot)
         
      
      (2020/C 283/04)
      Asiassa E-6/19, rikosoikeudenkäynti, jossa vastaajina ovat H ja I, Fürstliches Obergericht (Liechtensteinin ruhtinaskunnan muutoksenhakutuomioistuin) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee tieliikenteen sosiaalilainsäädännön yhdenmukaistamisesta ja neuvoston asetusten (ETY) N:o 3821/85 ja (EY) N:o 2135/98 muuttamisesta sekä neuvoston asetuksen (ETY) N:o 3820/85 kumoamisesta 15 päivänä maaliskuuta 2006 annetun Euroopan parlamentin ja neuvoston asetuksen (EY) N:o 561/2006 tulkintaa. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen (esittelevä tuomari) ja Bernd Hammermann, on antanut 4 päivänä toukokuuta 2020 tuomion, jonka tuomiolauselma on seuraava:
      
                  1.
               
               
                  
                              a)
                           
                           
                              Asetuksen (EY) N:o 561/2006 13 artiklan 1 kohdan m alakohdan mukaista poikkeusta, joka koskee kuljetusta rahaa ja/tai arvoesineitä kuljettavilla erikoisajoneuvoilla, on sovellettava myös tyhjänä ajoihin eli ajoihin, jotka tehdään ennen kyseisten ajoneuvojen lastausta ja niiden purkamisen jälkeen.
                           
                        
                              b)
                           
                           
                              Saattoajoneuvoon sovelletaan asetuksen (EY) N:o 561/2006 13 artiklan 1 kohdan m alakohdan mukaista poikkeusta, jos saattoajoneuvo on kiinteä ja välttämätön osa erikoisajoneuvon raha- ja/tai arvokuljetuksia.
                           
                        
            
                  2.
               
               
                  Asetuksen (EY) N:o 561/2006 19 artiklan mukaisia seuraamuksia ei voida määrätä eivätkä ne ole tarpeellisia tai oikeasuhteisia, jos kyseessä olevat ajot on tehty rahaa ja/tai arvoesineitä kuljettavilla erikoisajoneuvoilla muiden ETA-valtioiden alueella ja kyseiset ETA-valtiot ovat myöntäneet asetuksen (EY) N:o 561/2006 13 artiklan 1 kohdan m alakohdan mukaisen poikkeuksen ja tällaista poikkeusta koskevia yksittäisiä ehtoja on noudatettu, koska rikkomista ei tällöin ole tapahtunut.
               
            
                  3.
               
               
                  Asetuksen (EY) N:o 561/2006 6 artiklan 5 kohdassa ei vaadita rahaa ja/tai arvoesineitä kuljettavan erikoisajoneuvon kuljettajaa kirjaamaan asetuksen (EY) N:o 561/2006 4 artiklan e alakohdassa tarkoitettua aikaa ja ajoaikaa ”muuksi työksi”, jos ETA-valtio on myöntänyt asetuksen (EY) N:o 561/2006 13 artiklan 1 kohdan m alakohdan mukaisen poikkeuksen.